ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் டாக்டர் மன்சுக் மாண்டவியா, பாட்டியாலாவில் உள்ள நீட் முதுநிலைத் தேர்வு மையத்தில் ஆய்வு
மத்திய சுகாதாரம் மற்றும் குடும்ப நலத்துறை அமைச்சர் டாக்டர். மன்சுக் மாண்டவியா பாட்டியாலாவில் உள்ள நீட் முதுநிலைத் தேர்வு மையத்திற்கு திடீரென வருகை தந்து பாதுகாப்பு ஏற்பாடுகள் மற்றும் தேர்வு நடைமுறை குறித்து ஆய்வு செய்தார். பின்னர், தேர்வர்களின் பெற்றோரையும் சந்தித்து உரையாடினார். தேசிய மருத்துவ அறிவியல் தேர்வு வாரிய  தேர்வு மையத்தை, தேர்வு நடந்து கொண்டிருக்கும் போதே மத்திய சுகாதார அமைச்சர் பார்வையிட்டது இதுவே முதல் முறையாகும்.
நீட் முதுநிலைத் தேர்வு எழுதும் மாணவர்களுக்கு வாழ்த்து தெரிவித்த மத்திய சுகாதாரத் துறை அமைச்சர், தேர்வு மையத்தின் ஏற்பாடுகள் திருப்தியளிப்பதாகத் தெரிவித்தார். “பாட்டியாலா தேர்வு மையத்திற்கு நான் சென்றபோது மாணவர்களின் பெற்றோருடன் உரையாடும் வாய்ப்பு கிடைத்தது. தேர்வில் வெற்றி பெற அனைவரையும் வாழ்த்துகிறேன்” என மத்திய அமைச்சர் மன்சுக் மாண்டவியா தெரிவித்தார்.
நீட் முதுநிலைத் தேர்வு 277 நகரங்களில் உள்ள 902 தேர்வு மையங்களில் 2,08,898 தேர்வர்களுக்கு நடத்தப்படுகிறது. முறைகேடுகளைத் தவிர்க்க பயோமெட்ரிக் சரிபார்ப்பு, சிசிடிவி கண்காணிப்பு, ஆவணச் சரிபார்ப்பு, மொபைல் ஃபோன் ஜாமர்கள் உட்பட அனைத்தும் தேர்வு மையங்களிலும் கடுமையான கண்காணிப்பு நடவடிக்கைகள் மேற்கொள்ளப்பட்டுள்ளன.
தேசிய மருத்துவ அறிவியல் தேர்வு வாரியத் தலைவர் டாக்டர் அபிஜத் ஷெத், அகமதாபாத்தில் உள்ள மைய அமைப்பில் இருந்து தேர்வைக் கண்காணித்தார். 90 பேர் கொண்ட குழுவினர் பல்வேறு தேர்வு மையங்களில் திடீர் ஆய்வு மேற்கொண்டு வருகின்றனர். தேர்வில் பங்கேற்கும் விண்ணப்பதாரர்களின் பிரச்சினைகளைத் தீர்க்க, தேசிய மருத்துவ அறிவியல் தேர்வு வாரிய
துவாரகா அலுவலகத்தில் உதவி மையம் அமைக்கப்பட்டுள்ளது.
அனைத்துத் தேர்வு மையங்களிலும் போதிய பாதுகாப்பு மற்றும் தடையில்லா மின்சாரம் வழங்குமாறு அனைத்து மாநில அரசுகளுக்கும் தெரிவிக்கப்பட்டுள்ளது. நீட் முதுநிலைத் தேர்வு அனைத்து மையங்களிலும் காலை 09:00 மணிக்கு வெற்றிகரமாகத் தொடங்கி இன்று மதியம் 12:30 மணிக்கு நிறைவு பெற்றது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்-19 தொடர்பான பொதுமக்கள் குறைகள் குறித்து மத்திய அமைச்சகங்கள்/துறைகள் மற்றும் மாநில அரசுகள்/யூனியன் பிரதேசங்களுடன் நிர்வாக சீர்திருத்தங்கள் மற்றும் பொதுமக்கள் குறைகள் துறையின் செயலாளர் ஆய்வு
84 மத்திய அமைச்சகங்கள்/துறைகளின் குறைதீர்ப்பு அலுவலர்கள் மற்றும் மாநில அரசுகள்/யூனியன் பிரதேசங்களின் குறைதீர்ப்பு அலுவலர்களுடன் இரண்டு ஆய்வுக் கூட்டங்களை நிர்வாக சீர்திருத்தங்கள் மற்றும் பொதுமக்கள் குறைகள் துறையின் செயலாளர் இன்று நடத்தினார்.
பெருந்தொற்று காலத்தில் குறித்த நேரத்தில் குறைகளை தீர்ப்பதற்காக அரசு பின்பற்றி வரும் கொள்கைகள் குறித்து அவர் எடுத்துரைத்தார்.
பெருந்தொற்று தொடர்பான மக்களின் குறைகளை கண்காணிப்பதற்காக பிரத்தியேக கொவிட்-19 இணையதளம், ஒவ்வொரு குறைக்கும் ஒரு அடையாள எண், குறைகளை பதினோரு பிரிவுகளின் கீழ் வகைப்படுத்துதல், குறைகளை தீர்ப்பதற்கான கால அளவை 60 நாட்களில் இருந்து மூன்று நாட்களாக குறைத்தல், தானியங்கி நினைவுபடுத்தும் மின்னஞ்சல்கள் மற்றும் தினசரி அறிக்கை உருவாக்கம் ஆகிய நடவடிக்கைகள் இதில் அடங்கும்.
2020 மார்ச் 30 முதல் 2021 மே 3 வரையிலான காலக்கட்டத்தில், நிர்வாக சீர்திருத்தங்கள் மற்றும் பொதுமக்கள் குறைகள் துறையின் சிபி கிராம்ஸ் தளத்தில் 1.92 லட்சம் பொதுமக்கள் குறைகள் பெறப்பட்டு 1.66 குறைகளுக்கு தீர்வு காணப்பட்டுள்ளன.
மத்திய அமைச்சகஙகள் மற்றும் துறைகள்
1.16 லட்சம் குறைகளுக்கு தீர்வு கண்டுள்ள நிலையில் மாநிலங்கள் மற்றும் யூனியன் பிரதேசங்கள் 0.50 லட்சம் பொதுமக்கள் குறைகளுக்கு தீர்வு கண்டுள்ளன.
2021 மார்ச் 1 முதல் 2021 மே 3 வரையிலான காலக்கட்டத்தில், நிர்வாக சீர்திருத்தங்கள் மற்றும் பொதுமக்கள் குறைகள் துறையின் சிபிகிராம்ஸ் தளத்தில் 14137 பொதுமக்கள் குறைகள் பெறப்பட்டு 9267 குறைகளுக்கு தீர்வு காணப்பட்டுள்ளன.
சிபிகிராம்ஸ் சீர்திருத்தங்களை விரைந்து செயல்படுத்த வேண்டும் என்று நிர்வாக சீர்திருத்தங்கள் மற்றும் பொதுமக்கள் குறைகள் துறையின் செயலாளர் கூறினார்.
மாநில மற்றும் மாவட்ட இணையதளங்களை சிபிகிராம்ஸ் உடன் இணைக்க வேண்டும் என்றும், குறைகளின் அடிப்படைக் காரணத்தை கண்டறிந்து அமைப்புரீதியான சீர்திருத்தங்களை செயல்படுத்தி செயல்திறன்மிக்க குறைதீர்ப்பு அமைப்பை நிறுவ வேண்டும் என்றும் அவர் கேட்டுக்கொண்டார்.
பெருந்தொற்று காலத்தில் மக்களின் குறைகளை தீர்ப்பதற்கு அதிக முக்கியத்துவம் அளிக்க வேண்டும் என்று அனைத்து குறைதீர்ப்பு அலுவலர்களையும் அவர் கேட்டுக் கொண்டார்.
விவசாயத்துறை அமைச்சகம்
சென்ற ஆண்டுடன் ஒப்பிடுகையில், நாட்டில் இந்த ஆண்டு 13.92 சதவிகிதம் அதிக நிலப்பரப்பில் கரீஃப் பருவப் பயிர்கள் பயிரிடப்பட்டுள்ளன.
கோவிட்-19 பெருந்தொற்று காலத்தில் களஅளவில் வேளாண் செயல்பாடுகளுக்கும், விவசாயிகளுக்கும் உதவும் வகையிலான பல்வேறு நடவடிக்கைகளை மத்திய அரசின் வேளாண்மைக் கூட்டுறவு விவசாயிகள் நலன் ஆகியவற்றுக்கான துறை பல்வேறு நடவடிக்கைகளை எடுத்து வருகிறது.
கரீப் பருவ பயிர்களில் விதைப்புப் பரப்பளவு திருப்திகரமான முன்னேற்றத்தை அளித்துள்ளது. விவரங்கள் பின்வருமாறு:
கரீஃப் பருவ பயிர்களுக்கான விதைப்புப் பரப்பளவு:31.7.2020இன் படி கரீஃப் பருவப் பயிர்கள் மொத்தம் 882.18 லட்சம் ஹெக்டேர் பரப்பில் விதைக்கப்பட்டுள்ளது. சென்ற ஆண்டு இதே காலத்தில் மொத்தம் 774.38லட்சம் ஹெக்டேர் பரப்பில் விதைக்கப்பட்டது. சென்ற ஆண்டுடன் ஒப்பிடுகையில், நாட்டில் இந்த ஆண்டு 13.92 சதவிகிதம் அதிக நிலப்பரப்பில் பயிரிடப்பட்டுள்ளது.
விதைக்கப்பட்டுள்ள பயிர்கள் பற்றிய விவரம் பின்வருமாறு:
அரிசி: இந்த ஆண்டு சுமார் 266.60லட்சம் ஹெக்டேர் நிலப்பரப்பில் விதைக்கப்பட்டுள்ளது. சென்ற ஆண்டு இதே காலத்தில் விதைக்கப்பட்ட நிலப்பரப்பின் அளவு 223.96 லட்சம் ஹெக்டேர்
பருப்பு வகைகள்: சுமார் 11 1.91 லட்சம் ஹெக்டேர் நிலப்பரப்பில்பயிரிடப்பட்டுள்ளது. சென்ற ஆண்டு இதே காலத்தில் 93.84 லட்சம் ஹெக்டேர்நிலப்பரப்பில் பயிரிடப்பட்டது.
மோட்டா தானியங்கள் சுமார் 148.34 லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 139.26 லட்சம் ஹெக்டேர் நிலப்பரப்பில் பயிரிடப்பட்டது.
எண்ணெய் வித்துக்கள்: சுமார் 175. 34 லட்சம் ஹெக்டேர் நிலப்பரப்பில் பயிரிடப்பட்டுள்ளது.சென்ற ஆண்டு இதே காலத்தில் 150 .12 லட்சம் ஹெக்டேர் நிலப்பரப்பில் பயிரிடப்பட்டது.
கரும்பு: சுமார் 51.78 லட்சம் ஹெக்டேர் நிலப்பரப்பில் பயிரிடப்பட்டுள்ளது.சென்ற ஆண்டு இதே காலத்தில் 51.20 லட்சம் ஹெக்டேர் நிலப்பரப்பில் பயிரிடப்பட்டது.
சணல் பயிர் மற்றும் மேஸ்தா:சுமார் 6.95 லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 7.05 லட்சம் ஹெக்டேர் நிலப்பரப்பில் பயிரிடப்பட்டது.
பருத்தி: சுமார் 121.25 லட்சம் ஹெக்டேர் நிலப்பரப்பில் பயிரிடப்பட்டுள்ளது. சென்ற ஆண்டு இதே காலத்தில் 108.95 லட்சம் ஹெக்டேர் நிலப்பரப்பில் பயிரிடப்பட்டது.
ஒட்டுமொத்தமாக இன்றைய தேதி நிலவரப்படி கரீஃப் பருவப் பயிர் விதைப்பில் கோவிட்- 19 காரணமாக பாதிப்பு எதுவும் இல்லை.
2. 30.7.2020 அன்றைய நிலவரப்படி நாட்டில் பெய்த மொத்த மழையளவு 447.1 மில்லிமீட்டர். சாதாரணமாக பொதுவான மழையளவு 443.3 மில்லி மீட்டர். அதாவது 1.6.2020 முதல் 3.7.2020 வரையிலான காலத்தில் ஒரு சதவிகிதம் வேறுபட்டுள்ளது. நாட்டில் பல்வேறு பகுதிகளில் உள்ள 123 நீர்த்தேக்கங்களில் மொத்த நீர் இருப்பு, சென்ற ஆண்டு இதே காலத்தில் இருந்த அளவைவிட 141 சதவிகிதம் அதிகமாக உள்ளது என்று மத்திய நீர் ஆணையம் தெரிவித்துள்ளது.
(Visitor Counter : 236
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 199.41 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 199.41 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.75 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1852757
ஜவுளித்துறை அமைச்சகம்
ஆஸ்திரேலியாவின் பப்பாரா பெண்கள் மையத்தின் பாரம்பரிய ஜவுளிக்கலை, தேசிய கைவினை அருங்காட்சியகம் மற்றும் ஹஸ்ட்கலா அகாடமி கண்காட்சியில் இடம் பெற்றது
ஜவுளித்துறை மற்றும் புதுதில்லியில் உள்ள ஆஸ்திரேலிய நாட்டு தூதரகம் ஆகியவை இணைந்து ஜவுளிக்கலை கண்காட்சி தேசிய கைவினை அருங்காட்சியகம் மற்றும் ஹஸ்ட்கலா அகாடமியில் மார்ச் 1-ந் தேதி முதல் 17-ந் தேதி வரையில் நடைபெறுகிறது. இதன் விளைவாக ஜி-20 2023-ல் உறுப்பு நாடுகளை ஒருங்கிணைக்கும் இந்தியாவின் உணர்வுகளுக்கு ஊக்கமளித்து ஜி20 இந்திய தலைமைத்துவத்தின் வெளிப்பாடுகளை மக்களுக்கு சென்றடையும் வகையில் அமையப்பெற்றுள்ளது.
இந்தக் கண்காட்சி ‘ஜர்ரசர்ரா: வெய்யில் காலத்து காற்று’ என்ற தலைப்பில் பெண்களின் பாரம்பரிய ஜவுளிக்கலையை உலகின் பழமையான கலை மையங்களில் ஒன்றான ஆஸ்திரேலியாவில் உள்ள பப்பாரா மையத்தின் மூலம் காட்சிப்படுத்தப்பட்டுள்ளது.
சிறப்பு சேவைகள் மற்றும் கட்டுரைகள்
‘ஒரே பாரதம் உன்னத பாரதம்’ திட்டத்தின் கீழ் மாணவர்கள் பரிமாற்றத் திட்டம்
நமது நாட்டின் கலாச்சார மற்றும் மொழியியல் பன்முகத்தன்மையைக் கொண்டாட, இந்திய அரசு ‘ஒரே பாரதம் உன்னத பாரதம்’ திட்டத்தின் கீழ் கல்வி அமைச்சகத்தின் மூலம் யுவ சங்கம்  ஏற்பாடு செய்கிறது. மேலும் உள்துறை அமைச்சகம், கலாச்சார அமைச்சகம், சுற்றுலா மற்றும் இளைஞர் விவகாரங்கள் மற்றும் விளையாட்டு அமைச்சகம், தகவல் மற்றும் ஒளிபரப்பு அமைச்சகம், ரயில்வே அமைச்சகம் மற்றும் வடகிழக்கு பிராந்திய மேம்பாட்டு அமைச்சகம் ஆகியவை இந்த சுற்றுப்பயணங்களை ஏற்பாடு செய்வதில் முக்கிய பங்கு வகிக்கின்றன.
யுவ சங்கம், முக்கியமாக உயர்கல்வி நிறுவனங்களில் படிக்கும் மாணவர்கள் மற்றும் தேசம் முழுவதிலும் இருந்து இளைஞர்களை உள்ளடக்கிய கலாச்சார மற்றும் தொழில்நுட்ப சுற்றுப்பயணங்களை இந்தியாவின் பல்வேறு மாநிலங்களுக்கு நடத்துவதில் கவனம் செலுத்துகிறது. இந்த வகையில், புதுச்சேரி யூனியன் பிரதேசமும், மேற்கு வங்கமும் ஒரு ஜோடியாக இணைக்கப்பட்டுள்ளன.
மேற்கு வங்காளத்தைச் சேர்ந்த 49 பேர் கொண்ட குழு என்ஐடி புதுச்சேரியில் தங்கி, புதுச்சேரி யூனியன் பிரதேசத்தில் 18/05/2023 முதல் 24/05/2023 வரை சுற்றுப்பயணம் மேற்கொள்ள உள்ளது. இச்சுற்றுப்பயணத்தின் தொடக்கவிழா காரைக்காலில் அமைந்துள்ள தேசிய தொழில்நுட்பக் கழகம் புதுச்சேரியில் இன்று நடைப்பெற்றது இதில் திரு. A. குலோத்துங்கன், காரைக்கால் மாவட்ட ஆட்சியர், முனைவர் ஞா. அகிலா, இயக்குனர் தேசிய தொழில்நுட்பக் கழகம் திருச்சிராப்பள்ளி மற்றும் கழகத்தின் பொறுப்பு இயக்குனர் முனைவர் கணேசன் கண்ணபிரான், கழகத்தின் பதிவாளர் முனைவர் சீ. சுந்தரவரதன், கழகத்தின் ஆசிரியர்கள், ஊழியர்கள் மற்றும் மாணவர்கள் இவர்கள் அனைவரும் கலந்துகொண்டனர்.
மேற்கு வங்கப் பிரதிநிதிகள் தங்கள் சுற்றுப்பயணத்தின் போது பின்வரும் சுவாரஸ்யமான இடங்களுக்குச் செல்வார்கள்: தரங்கம்பாடி ஓசோன் கடற்கரை, டேனிஷ் கோட்டை, அருங்காட்சியகம், காரைக்கால், எம்.எஸ்.சுவாமி நாதன் ஆராய்ச்சி அறக்கட்டளை, பூம்புகார், சிதம்பரம் நடராஜர் கோயில், பிச்சாவரம் சதுப்புநிலக் காடுகள், ராஜ் நிவாஸ், அரவிந்த். ஆசிரமம், ஆரோவில், சட்டமன்றம், அருங்காட்சியகம், ஒயிட் டவுன், நாகூர், வேளாங்கண்ணி, வேதாரண்யம், கோடியக்கரை, தாராசுரம் மற்றும் பெரிய கோயில், தஞ்சாவூர் மற்றும் சரஸ்வதி மகால்.
என்ஐடி புதுச்சேரி இந்த பயணங்களை மைய அலுவலகமாக ஒருங்கிணைக்கிறது. ஒவ்வொரு பார்வையாளரும் ஒரு பிரத்யேக உள்ளூர் நண்பருடன் தொடர்புபடுத்தப்படுவார்கள். விருந்தினர் உள்ளூர் நண்பர் வீட்டிற்குச் சென்று புதுச்சேரி மக்களின் கலாச்சாரத்தைப் புரிந்துகொள்வார். மேற்கு வங்க பிரதிநிதிகள் என்ஐடி புதுச்சேரியில் தங்கியிருக்கும் காலத்தில் தாரை தப்பட்டை, மயிலாட்டம், ஒயிலாட்டம், கோலாட்டம், கரகாட்டம், சிலம்பாட்டம் போன்ற கலைஞர்களின் கலை நிகழ்ச்சிகளை கண்டு மகிழ்வார்கள். இந்த நிகழ்ச்சிகளுடன், காரைக்கால் மாவட்ட கல்லூரி மாணவர்களும் பார்வையாளர்களுக்கு கலைகளை வெளிப்படுத்துவார்கள்.
ரெயில்வே அமைச்சகம்
இந்திய ரயில்வே நிர்வாகம் கிசான் ரயில் என்ற சிறப்பு பார்சல் ரயிலை தேவ்லாலியில்  இருந்து தானாபூருக்கு  நாளை - 2020 ஆகஸ்ட் 7 ஆம் தேதி- வாராந்திர அடிப்படையில் அறிமுகம் செய்கிறது
கெட்டுப் போய்விடக் கூடிய பால், இறைச்சி மற்றும் மீன் உள்ளிட்ட உணவுப் பொருள்களைத் தடையின்றி தேசிய அளவில் கொண்டு செல்ல குளிர்ப்பதன வழங்கல் சங்கிலி அமைப்பு ஏற்படுத்தப்படும்' என்று மத்திய அரசின் 2020-21 பட்ஜெட்டில் நிதியமைச்சர் அறிவிப்பு வெளியிட்டார். இந்திய ரயில்வே நிர்வாகம் கிசான் ரயில் உருவாக்கும் என்றும் தெரிவிக்கப்பட்டது.
நடப்பு ஆண்டின் மத்திய பட்ஜெட்டில் நிதியமைச்சர் அறிவித்தபடி, இந்திய ரயில்வே நிர்வாகம் முதலாவது ``கிசான் ரயிலை'' தேவ்லாலியில் இருந்து தானாபூருக்கு நாளை 07.08.2020 காலை 11 மணிக்கு தேவ்லாலியில் தொடங்குகிறது. இந்த ரயிலின் பயணத்தை மத்திய வேளாண்மை மற்றும் விவசாயிகள் நலன், ஊரக மேம்பாட்டு மற்றும் பஞ்சாயத்து ராஜ் துறை அமைச்சர் திரு. நரேந்திர சிங் டோமரும், மத்திய ரயில்வே மற்றும் வணிகம், தொழில்துறை அமைச்சர் திரு. பியூஸ் கோயலும் காணொளி மூலம் கொடியசைத்துத் தொடங்கி வைக்கிறார்கள். மகாராஷ்டிராவில் முக்கியஸ்தர்கள் பலரும் இந்த நிகழ்ச்சியில் கலந்து கொள்கின்றனர். இந்த ரயில் வாராந்திர அடிப்படையில் இயக்கப்படும். 10 + 1 என்ற பெட்டிகள் அளவில் இது இருக்கும். இந்த ரயில் 1519 கிலோ மீட்டர் தொலைவை 31.45 மணி நேரத்தில் கடந்து மறுநாள் மாலை 6.45 மணிக்கு தானாபூரை சென்றடையும்.
கெட்டுப்போகும் உணவுப் பொருள்களைத் தடையின்றி கொண்டு செல்வதற்கான வசதியை அளிப்பதாக இந்த ரயில் வசதி இருக்கும். 2022ஆம் ஆண்டுக்குள் விவசாயிகளின் வருமானத்தை இரட்டிப்பாக உயர்த்துவது என்ற அரசின் முயற்சியை நனவாக்குவதில் ஒரு முன்னேற்றமாக இது இருக்கும். சீக்கிரம் அழுகும் அல்லது கெட்டுப் போகும் காய்கறிகள், பழங்களை குறுகிய கால அவகாசத்திற்குள் சந்தைக்குக் கொண்டு செல்ல விவசாயிகளுக்கு உதவி செய்யும் வகையில் இந்த ரயில் வசதி தொடங்கப்படுகிறது. குளிர்பதன வசதி உள்ள பெட்டிகளைக் கொண்ட இந்த ரயில், மீன், இறைச்சி மற்றும் பால் உள்ளிட்ட விரைவில் கெட்டுப் போகும் உணவுப் பொருள்களைத் தடையின்றி தேசிய அளவில் கொண்டு செல்வதில் உதவிகரமாக இருக்கும் என்று எதிர்பார்க்கப்படுகிறது.
(Visitor Counter : 177
நிதி அமைச்சகம்
மத்திய பொதுத் துறை நிறுவனங்கள், இதர அரசு அமைப்புகள் மற்றும் அசையா எதிரி சொத்துக்களை மதிப்பீடு செய்வதற்கான நடைமுறைகளை உருவாக்க மத்திய அமைச்சரவை ஒப்புதல் அளித்துள்ளது.
மத்திய பொதுத் துறை நிறுவனங்களின் சொத்துக்களையும், 1968-ன் எதிரி சொத்துச் சட்டம் பிரிவு 8ஏ, உப பிரிவு IV-ன் படி மத்திய உள்துறை அமைச்சகத்தின் கட்டுப்பாட்டில் உள்ள அசையா எதிரி சொத்துக்களையும் அடையாளம் கண்டறிந்து மதிப்பீடு செய்வதற்கு நடைமுறைகளை உருவாக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பொதுத்துறை நிறுவனங்கள் மட்டுமின்றி இதர அரசு அமைப்புகள் மத்திய பொதுத்துறை தொழில்களில் நஷ்டத்தை ஏற்படுத்தும் / நலிவடைந்த நிறுவனங்களின் சொத்துக்களை மதிப்பிடவும் இந்த கட்டமைப்பு தேவைப்படுகிறது.
மத்திய அமைச்சரவை
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பதற்கு இந்தியா – பஹ்ரைன் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பதற்கு இந்தியா – பஹ்ரைன் இடையேயான புரிந்துணர்வு ஒப்பந்தம் குறித்து எடுத்துரைக்கப்பட்டது.
பெங்களூருவில் 11.03.2019-அன்று இந்தியாவும், 28.03.2010 அன்று மனாமாவில் பஹ்ரைனும் இந்த ஒப்பந்தத்தில் கையெழுத்திட்டன.
விவரங்கள்
விண்வெளி அறிவியல், தொழில்நுட்பம், புவியின் தொலையுணர்வு உள்ளிட்ட பயன்பாடுகள்; செயற்கைக்கோள் அடிப்படையில் கடற்பாதையை அறிதல்; விண்வெளி அறிவியல் மற்றும் கோள்கள் கண்டறிதல்; விண்கலம், விண்வெளி மற்றும் நிலம் சார்ந்த செயல்பாடுகள்; விண்வெளி தொழில்நுட்பப் பயன்பாடு போன்ற முக்கிய நலன் சார்ந்த துறைகளில் ஒத்துழைக்க இந்தப் புரிந்துணர்வு ஒப்பந்தம் வகை செய்கிறது.
இந்தியாவின் விண்வெளித்துறை / இஸ்ரோ, பஹ்ரைனின் தேசிய விண்வெளி அறிவியல் முகமை ஆகியவற்றின் உறுப்பினர்களைக் கொண்டு கூட்டுப் பணிக்குழு அமைக்க இது வகை செய்கிறது. இந்தக் குழு குறிப்பிட்ட காலத்தில் ஒப்பந்தத்தை செயல்படுத்துவதற்கான செயல்திட்டத்தை வகுக்கும்.
குடியரசுத் தலைவர் செயலகம்
முடிவெடுப்பவர்கள் தேசிய நலன்களுக்கு வழிகாட்டியாக இருக்க வேண்டும்; குடியரசுத் தலைவர் வேண்டுகோள்
முடிவெடுப்பவர்கள் தேசிய நலன்களுக்கு வழிகாட்டியாக இருப்பதுடன், சர்வதேச நோக்கங்களுடன் திகழ வேண்டும் என்று குடியரசுத் தலைவர் திரு.ராம் நாத் கோவிந்த் வேண்டுகோள் விடுத்துள்ளார்.
காணொலி பதிவு வாயிலாக தேசிய வளர்ச்சிக் கவுன்சிலின் 60-வது நிறைவு விழாவில் குடியரசுத் தலைவர் திரு.ராம் நாத் கோவிந்த் உரையாற்றினார். அப்போது அவர் பேசியதாவது;
ஒவ்வொரு நாடும் பல்வேறு சவால்களை எதிர்கொள்ளும் வகையில்தான் உலகத்தின் இன்றைய நிலை இருக்கிறது. முடிவு எடுக்கும் இடத்தில் இருப்பவர்கள் தேசிய நலனுக்கு வழிகாட்டுபவர்களாக அதே போல சர்வதேச அளவிலான நோக்கங்களைக் கொண்டவர்களாக, இந்த இரண்டிலும் தகவமைத்துக் கொள்பவர்களாகவும், பன்முகத்தன்மை கொண்டவர்களாகவும் இருக்க வேண்டும்.
ஒரு சில நாடுகள் பின்பற்றும் விரிவாக்கக் கொள்கை உலக அளவில் ஒரு முக்கியத்துவம் வாய்ந்த மற்றும் முதிர்ச்சியான பதிலைக் கோருகிறது. இந்த பொருளில், தேசிய வளர்ச்சிக் கவுன்சில் இதுபோன்ற பல சவால்களை கையாளுகிறது மற்றும் எதிர்காலத்துக்கான புவியியல் ரீதியிலான அரசியல் பல்வேறு பரிமாண புவிசார் அரசியல் சிக்கல்களை கையாளக்கூடிய வகையிலான மற்றும் புவிசார் அரசியல் சூழலைப் புரிந்து கொள்ளக்கூடிய பாடங்களை பாடங்களை கல்வித்திட்டத்தில் பங்கேற்பவர்களுக்கு தேசிய வளர்ச்சிக்கவுன்சில் வழங்குகிறது.
இவ்வாறு குடியரசுத் தலைவர் திரு.ராம் நாத் கோவிந்த் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1672630
பிரதமர் அலுவலகம்
ஐக்கிய அரபு எமிரேட்டுகளின் வெளியுறவு மற்றும் சர்வதேச ஒத்துழைப்பு அமைச்சர் பிரதமரை சந்தித்தார்
ஐக்கிய அரபு எமிரேட்டுகளின் வெளியுறவு மற்றும் சர்வதேச ஒத்துழைப்பு அமைச்சர் ஷேக் அப்துல்லா பின் சையத் அல் நஹ்யான் இன்று  பிரதமர் திரு.நரேந்திர மோடியை சந்தித்தார்.
அபுதாபி பட்டத்து இளவரசரின் வாழ்த்துக்களை அவர் பிரதமர் திரு. மோடிக்கு தெரிவித்தார். பிரதமர் அன்புடன் அதனை ஏற்று தமது வாழ்த்துக்களை தெரிவித்தார்.
வர்த்தகம், முதலீடு, பாதுகாப்பு, மக்களுடனான உறவுகள் உட்பட இருதரப்பு ஒத்துழைப்பு குறித்து இரு தலைவர்களும் விவாதித்தனர். இந்தியாவில் எரிசக்தி, வீட்டுவசதி, உணவு பதப்படுத்துதல், அடிப்படைக் கட்டமைப்பு போன்ற துறைகளில் முதலீடு செய்வதற்கு ஐக்கிய அரபு எமிரேட்டுகளில் ஆர்வம் வளர்ந்து வருவதை அமைச்சர் குறிப்பிட்டார். இந்தியாவில் 44 பில்லியன் அமெரிக்க டாலர் மதிப்பில் ஆண்டுக்கு 60 மில்லியன் மெட்ரிக் டன் கச்சா எண்ணெய் பசுமைவெளி சுத்திகரிப்பு மற்றும் பெட்ரோ ரசாயன வளாகத்தை அமைப்பது என்ற அபிதாபி தேசிய எண்ணெய் நிறுவனம் முடிவுக்கு பிரதமர் பாராட்டுத் தெரிவித்தார். முன்னதாக, இது தொடர்பாக இன்று  புரிந்துணர்வு ஒப்பந்தம் கையெழுத்தானதற்கு அவர் வரவேற்பு தெரிவித்தார்.
ஐக்கிய அரபு எமிரேட்டுகளில் உள்ள இந்திய சமூகத்தவர் அந்நாட்டின் பொருளாதாரத்திற்கும், நலனுக்கும் பங்களிப்பு செய்திருப்பதை அமைச்சர் சுட்டிக்காட்டினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.12 கோடி தடுப்பூசி டோஸ்கள் வழங்கப்பட்டுள்ளன. இதில் 95.13 கோடி இரண்டாம் தவணை தடுப்பூசி டோஸ்களும், 22.42 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 61,828 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,554 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 201 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,46,055 பேர்.
கடந்த 24 மணி நேரத்தில் 188 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.10% வாராந்திர பாதிப்பு விகிதம் 0.12%
இதுவரை மொத்தம் 91.15 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,93,051 சோதனைகள் நடத்தப்பட்டுள்ளன.
வணிகம் மற்றும் தொழில்துறை அமைச்சகம்
உலக பால் தின கருத்தரங்கு: வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி ஆணையம்  ஏற்பாடு
உலக பால் தினத்தை இன்று நினைவு கூறும்வகையில், ‘நாட்டின் பால் பொருட்கள் ஏற்றுமதியின் முழு திறனைப் பயன்படுத்துவதற்கான வாய்ப்புகள்’ குறித்த கருத்தரங்கு மற்றும் கலந்துரையாடல் நிகழ்ச்சியை வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி ஆணையம் , மத்திய மீன்வளம், கால்நடை வளர்ப்பு மற்றும் பால்வளத்துறை அமைச்சகத்துடன் இணைந்து நடத்தியது.
இதில் முக்கிய உரை நிகழ்த்திய மத்திய மீன்வளம், கால்நடை வளர்ப்பு மற்றும் பால்வளத்துறை செயலாளர், திரு அதுல் சதுர்வேதி, ‘‘பால் உற்பத்தியில் இந்தியா தற்சார்பு நிலையை அடைந்துள்ளதாகவும், ஏற்றுமதி செய்யும் அளவுக்கு கூடுதல் உற்பத்தி இருப்பதாகவும் தெரிவித்தார். பால் பொருட்கள் தயாரிப்பு மற்றும் ஏற்றுமதியில் உள்ள முன்னேற்றம் குறித்து அவர் தகவல்களைப் பகிர்ந்து கொண்டார்.
எதிர்ப்பு சக்தியை அதிகரிக்க வேண்டும் என்ற பாடத்தை கொவிட் கற்றுக் கொடுத்துள்ளதாகவும், அதற்கான ஆற்றல் பால் பொருட்களில் உள்ளது எனவும் திரு சதுர்வேதி குறிப்பிட்டார். தரமான பொருட்களுக்கு தேவை இருப்பதாகவும், அதற்கு எந்த விலையும் தர மக்கள் தயாராக இருப்பதாகவும் அவர் கூறினார். பால் மேம்பாட்டுக்கான தேசிய திட்டம், தேசிய கால்நடை திட்டம், கால்நடை ஆரோக்கிய மற்றும் நோய்கட்டுப்பாடு மற்றும் கடல்நடை வளர்ப்பு கட்டமைப்பு வளர்ச்சி நிதி போன்ற கால்நடை வளர்ப்பு மற்றும் பால்வளத்துறையின் திட்டங்களையும் அவர் குறிப்பிட்டார்.
தடுப்பூசி மூலம் கால்நடைகளின் ஆரோக்கியத்தைப் பராமரிப்பதன் அவசியத்தை வலியுறுத்திய திரு சதுர்வேதி, மத்தியப் பிரிவு திட்டத்தின் கீழ் கால்நடை நோய் கட்டுப்பாட்டுத் திட்டத்தை பிரதமர் திரு நரேந்திர மோடி தொடங்கி வைத்ததையும் குறிப்பிட்டார்.
கால்நடைகளுக்கான ஊட்டச்சத்துக்கு தரமான கால்நடைத் தீவனம் கிடைப்பது உறுதி செய்யப்படுகிறது. பசுஆதார் மூலம் பசுக்கள் அடையாளம் காணப்படுகிறது. கால்நடை வளர்ப்பு கட்டமைப்பை மேம்படுத்துவதற்கு, தற்சார்பு இந்தியா திட்டத்தின் கீழ் கால்நடை வளர்ப்பு கட்டமைப்பு வளர்ச்சி நிதித் திட்டத்தையும் மத்திய மீன்வளம், கால்நடை வளர்ப்பு மற்றும் பால்வளத்துறை அமைச்சகம் வைத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723386
•••••••••••••••••••
(Visitor Counter : 119
அறிவியல் மற்றும் தொழில்நுட்பத்துறை
கொவிட்-19 இன் மொத்த எதிர்ப்பொருள் செறிவை விரைவாகவும் துல்லியமாகவும் மதிப்பீடு செய்ய எலிசா மின் வேதியியல் சோதனை
மருத்துவ மாதிரிகளில் கொவிட்-19 இன் மொத்த எதிர்ப்பொருள் செறிவை விரைவாகவும் துல்லியமாகவும் மதிப்பீடு செய்யும் எலிசா என்ற மின் வேதியியல் சோதனையை பெங்களூரைச் சேர்ந்த ஓர் புதுமை நிறுவனம் உருவாக்கியுள்ளது.
இந்திய அறிவியல் கழகம், புதுமை மற்றும் மேம்பாட்டுக்கான சங்கத்தால் தொடங்கப்பட்ட பாத்ஷோத் சுகாதார மையம் என்ற புதுமை நிறுவனம், முதன்முறையாக கொவிட்-19 தொற்றின் ஐஜிஎம் மற்றும் ஐஜிஜி எதிர்ப்பொருட்களுக்கான அரை அளவிற்குரிய மின் வேதியியல் எலிசா பரிசோதனையை தயாரித்துள்ளது. தரமான பகுப்பாய்வு, மாதிரியில் உள்ள கூறுகளைக் கண்டறிந்தாலும், அரை அளவிற்குரிய பகுப்பாய்வு, அவற்றின் செறிவுகளின் தோராயமான மதிப்பீட்டை வழங்குகிறது. இந்திய மருத்துவ ஆராய்ச்சி மன்றத்தின் பரிந்துரைகளின்படி ஃபரிதாபாத்தைச் சேர்ந்த டிரான்ஸ்நேஷனல் சுகாதார அறிவியல் மற்றும் தொழில்நுட்ப நிறுவனத்தின்  சரிபார்த்தலுக்குப் பிறகு, இந்தப் பரிசோதனையை விற்பனை செய்வதற்கு மத்திய மருந்து தர கட்டுப்பாட்டு நிறுவனம், பாத்ஷோத் புதுமை நிறுவனத்திற்கு உரிமம் வழங்கியுள்ளது.
கொவிட்-19 சுகாதார நெருக்கடியில் புதுமை கண்டுபிடிப்புகளை மேம்படுத்துவதற்கான மையத்தின் கீழ் இந்திய அரசின் அறிவியல் மற்றும் தொழில்நுட்பத் துறை இந்த புதிய தொழில்நுட்பம் மற்றும் கண்டுபிடிப்பிற்கு ஆதரவு அளித்தது.
சார்ஸ் வைரஸின் ஸ்பைக் கிளைக்கோ ப்ரோட்டீனில்  உள்ள எதிர்ப்பொருட்களின் மின் வேதியியல் நடவடிக்கைகள் அளவீடுகளின் அடிப்படையில் இந்த புதிய தொழில்நுட்பம் அமைந்துள்ளது. அமெரிக்க மற்றும் இந்திய காப்புரிமை வாயிலாக இந்தத் தொழில்நுட்பம் பாதுகாக்கப்பட்டுள்ளது.
எதிர்ப் பொருட்களின் தற்காலிக சிதைவை மதிப்பிடுவதில், கொவிட்-19 எதிர்ப்பொருள் செறிவை அளவிடுவதற்கான திறன் மிகவும் முக்கியமானதாக இருக்கும், எனவே நோய்த்தொற்று மீண்டும் வருவதற்கு எதிராக நோய் எதிர்ப்பு ஆற்றல் அதிகரிக்கும் என்றும், எதிர்காலத்தில் தடுப்பூசித் திட்டங்களிலும் இந்த நுட்பமுறை மிக முக்கிய பங்கு வகிக்கும் என்றும் பாத்ஷோத் சுகாதார மையத்தின் இணை நிறுவனரும், இந்திய அறிவியல் கழகத்தின் நானோ அறிவியல் மற்றும் பொறியியல் மையத்தைச் சேர்ந்த பேராசிரியர் நவகண்டா பட் தெரிவித்தார்.
இந்தப் பரிசோதனைக் கருவியில் இடம்பெற்றுள்ள பரிசோதனைப் பட்டையில் ஒருவரது விரல் நுனியில் இருந்து எடுக்கப்பட்ட ரத்தத் துளிகளை செலுத்திய பிறகு, கையடக்கக் கருவியில் 5 நிமிடங்களில் முடிவைத் தெரிந்து கொள்வதுடன், அதனை செல்பேசியில் பதிவிறக்கமும் செய்து கொள்ளலாம். சுமார் ஒரு லட்சம் பரிசோதனை முடிவுகளை சேமிக்கும் வசதி, தொடு திரை, மின்னூட்டம் வசதியுடன் கூடிய மின்கலன், ப்ளூடூத் வசதி, நோயாளியின் தரவை ஆதார் எண்ணுடன் இணைத்தல், ஆரோக்கிய சேது செயலியின் வாயிலாக பரிசோதனை முடிவுகளை இணைப்பதற்கான வாய்ப்பு போன்ற தனித்துவம் வாய்ந்த அம்சங்களை இந்தத் தொழில்நுட்பம் பெற்றுள்ளது.
செரோ ஆய்வின் சாதனமாக மட்டுமல்லாமல், எதிர்ப்பொருள் தன்மை இழப்பதின் வீதம், எதிர்ப்பொருட்களை உருவாக்குவதில் தடுப்பூசியின் செயல்திறன், தடுப்பூசிகளில் குறிப்பிடத்தக்க சாதனைகளை மேற்கொள்ளவும் இந்த பரிசோதனை உதவிகரமாக இருக்கும் என்று அறிவியல் மற்றும் தொழில்நுட்பத் துறையின் செயலாளர் பேராசிரியர் அசுதோஷ் ஷர்மா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720795
எஃகுத்துறை அமைச்சகம்
வைசாக் மாரத்தான் ஓட்டத்தின் முன்னோடி விளம்பர ஓட்டத்தை ஆர்ஐஎன்எல் தலைவர் மற்றும் மேலாண்மை இயக்குநர் திரு அதுல் பட் கொடியசைத்து தொடங்கி வைத்தார்
வரும் 18ந்தேதி நடைபெறவுள்ள வைசாக் மாரத்தான் ஓட்டத்தின் முன்னோடி விளம்பர ஓட்டத்தை விசாகபட்டணம் ஆர்ஐஎன்எல் நிறுவனத்தின் உக்கு ஸ்டேடியத்தில் ஆர்ஐஎன்எல் நிறுவனத்தின் தலைவர் மற்றும் மேலாண்மை இயக்குநர் திரு அதுல் பட் கொடியசைத்து துவக்கி வைத்தார். இதில் உயர் அதிகாரிகள் கலந்து கொண்டனர்.
நிறுவனத்தின் இயக்குநர் திரு டி.கே. மொஹந்தி, மருத்துவம் மற்றும் சுகாதார சேவைகள் தலைமை பொது மேலாளர் டாக்டர் கே.எச்.பிரகாஷ், முன்னாள் கிரிக்கெட் வீரர் திரு எம்எஸ் குமார் உள்ளிட்டோர் இதில் கலந்து கொண்டனர். விளம்பர ஓட்டத்தில் வைசாக் ரன்னர் சொசைட்டியும் பங்கேற்றது.
ஏற்பாட்டாளர்களின் முயற்சிகளைப் பாராட்டிய, திரு அதுல் பட், இதுபோன்ற உடல் செயல்பாடுகளில் தங்களை ஈடுபடுத்திக் கொள்ளுமாறு அனைவரையும் கேட்டுக்கொண்டார். அறிவுறுத்தினார். திரு அதுல் பட், திரு டி.கே. மொஹந்தி, டாக்டர் கே.எச்.பிரகாஷ், திரு எம்.எஸ்.குமார், திரு பால்கிருஷ்ண ராய் ஆகியோரும் ஓட்டத்தில் பங்கேற்றனர். மேலும் 500க்கும் மேற்பட்ட ஊழியர்கள், அதிகாரிகள், விளையாட்டு வீரர்கள் உட்பட பல்வேறு தடகள வீரர்கள் சங்கங்கள் மற்றும் குழந்தைகள், வைசாக் ஸ்டீல் 5 கே விளம்பர ஓட்டத்தில் கலந்து கொண்டனர்.